**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2023. szeptember 26-i ülésére**

**Beszámoló Szombathely Megyei Jogú Város Önkormányzata által fenntartott óvodák 2022/2023. nevelési évben végzett munkájáról és az óvodákban folyó gyermekvédelmi tevékenységről, valamint a gyermekvédelmi felelősök 2022/2023. nevelési évben végzett munkájáról**

A nemzeti köznevelésről szóló 2011. évi CXC. törvény (a továbbiakban: Nkt.) 83. § (2) bekezdés e) pontja a fenntartó kötelezettségei és jogai között határozza meg a fenntartó ellenőrzési jogát a szakmai munka eredményességéről, a nevelési-oktatási intézményben folyó gyermekvédelmi munkáról. Az Nkt.83. § (2) bekezdés h) pontja értelmében a fenntartó értékeli a nevelési-oktatási intézmény pedagógiai programjában meghatározott feladatok végrehajtását, a pedagógiai szakmai munka eredményességét. Az Nkt. 85. § (2) bekezdése kimondja, hogy a fenntartó tanévenként legfeljebb egy alkalommal kötelezheti az intézményvezetőt arra, hogy az intézmény tevékenységéről átfogó módon beszámoljon.

Az Nkt. 69. § (2) bekezdés f) pontja értelmében a köznevelési intézmény vezetője felel a gyermek- és ifjúságvédelmi feladatok megszervezéséért és ellátásáért.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 15. pontja a Kulturális, Oktatási és Civil Bizottság hatáskörébe utalta az óvodák pedagógiai programjában meghatározott feladatok végrehajtásának, a pedagógiai–szakmai munka eredményességének értékelését.

A Szombathely Megyei Jogú Város fenntartásában működő óvodák minden évben írásos beszámolót készítenek az adott nevelési évben végzett munkáról, az intézményükben folyó nevelő-oktató munka eredményességéről. Az óvodák beszámolóit az előterjesztés 1-18. számú melléklete tartalmazza.

A beszámolók felépítésükben, tartalmi megjelenítésükben előre megadott szempontok alapján készültek. A beszámoló részét képezik az óvodában folyó gyermekvédelmi tevékenységről és a gyermekvédelmi felelősök munkájáról, az SNI gyermekek szakszerű ellátásáról, az óvodákban működő szakmai munkaközösségek munkájáról, valamint az óvodában folyó térítéses szolgáltatások tapasztalatairól készült beszámolók is.

A beszámolók alapját az óvoda pedagógiai programja, a 2022/2023. nevelési évre készült munkaterve, a megvalósult feladatok eredményei adják.

Minden óvodavezető intézménye adottságát, sajátosságát figyelembe véve számolt be a pedagógiai programjában meghatározott feladatok végrehajtásáról, a pedagógiai szakmai munka eredményességéről.

A beszámolókból megállapítható, hogy Szombathely óvodáiban a működési feltételek adottak az eredményes munkavégzéshez.

A személyi állomány jól felkészült. Az óvónők nagy része a munkakör betöltéséhez szükséges szakképesítésen túl több szakvizsgával, speciális szakképesítéssel rendelkezik. A pedagógusok képzettsége igazodik a pedagógiai program kiemelt területeihez, nevelési célkitűzéseihez. A kiválasztott továbbképzések témái is a program megvalósítását segítik.

Kilenc óvodavezető rendelkezik mesterpedagógusi minősítéssel, közülük négyen szakértő-tanfelügyelő, és összesen 14 mesterpedagógus dolgozik az önkormányzat óvodáiban.

Országosan jelentkező probléma, hogy minden évben egyre nagyobb kihívást jelent a nyugdíjba vonuló óvodapedagógusok helyére óvodapedagógus végzettségű személyt találni. Voltak óvodák, ahol a 2022/2023. nevelési évet óvodapedagógus hiánnyal tudták elindítani.

Az óvoda, amennyiben a meghirdetett óvodapedagógusi álláshelyet nem tudja óvodapedagógussal betölteni (sikertelen pályázat, vagy nem megfelelő pályázó) az alábbi lehetőségekkel élhet:

* nyugdíjas óvodapedagógus foglalkoztatása határozott idejű kinevezéssel a 168/1997. (X.6.) Korm.rend. 73/B.§ (1) bek.b.) pontja,
* nyugdíjas óvodapedagógus foglalkoztatása megbízási szerződéssel maximum heti 14 órában;
* pedagógiai asszisztens foglakoztatása határozott idejű kinevezéssel a reggeli, vagy/ és a délutáni időszak felügyeletének ellátására, abban az esetben, amennyiben a nyugdíjas óvodapedagógus foglalkoztatására nincs lehetőség**.**

Az óvodavezetők elsősorban nyugdíjas óvodapedagógus alkalmazásával próbálják betölteni a hiányzó helyeket.

A beszámolókban a nevelési év általános értékelése az éves munkatervben megfogalmazott célokat, feladatokat tükrözi. Az óvodák dolgozói különös gondot fordítanak a nevelési programban foglaltak megvalósítására, továbbfejlesztésre.

A Fenntartóval való együttműködés tervszerű kereteit biztosítja az óvodavezetők munkaközössége, ahol havi rendszerességgel kerülnek megbeszélésre az aktuális feladatok, a felmerülő problémák. Az óvodavezetők korrekt kapcsolattartásra, együttműködésre, pontosságra, a törvények betartására törekednek. Hatósági eljárásra nem került sor.

A nevelési évben összesen 3 óvodában került sor magasabb óvodavezetői pályáztatás lebonyolítására, ebből két óvodában az óvodavezető nyugdíjba vonulása miatt új óvodavezető megbízására került sor.

A fentiekben leírtak alapján megállapítható, hogy az óvodák szabályszerűen, a törvényi előírásoknak megfelelően működnek.

Kérem a Tisztelt Bizottságot az előterjesztést megtárgyalni, és a határozati javaslatot elfogadni szíveskedjen.

**Szombathely, 2023. szeptember „ ”**

**/: Dr. László Győző :/**

**HATÁROZATI JAVASLAT**

**……./2023. (IX. 26.) KOCB. számú határozat**

Szombathely Megyei Jogú Város Közgyűlésének Kulturális, Oktatási és Civil Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 15. pontjában kapott felhatalmazás alapján a „Beszámoló Szombathely Megyei Jogú Város Önkormányzata által fenntartott óvodák 2022/2023. nevelési évben végzett munkájáról és az óvodákban folyó gyermekvédelmi tevékenységről, valamint a gyermekvédelmi felelősök 2022/2023. nevelési évben végzett munkájáról” szóló előterjesztést megtárgyalta, és a

a) Szombathelyi Aréna Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 1. számú melléklete

b) Szombathelyi Barátság Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 2. számú melléklete

c) Szombathelyi Benczúr Gyula Utcai Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 3. számú melléklete

d) Szombathelyi Donászy Magda Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 4. számú melléklete

e) Szombathelyi Gazdag Erzsi Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 5. számú melléklete

f) Szombathelyi Hétszínvirág Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 6. számú melléklete

g) Szombathelyi Játéksziget Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 7. számú melléklete

h) Szombathelyi Kőrösi Csoma Sándor Utcai Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 8. számú melléklete

i) Szombathelyi Margaréta Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 9. számú melléklete

j) Szombathelyi Maros Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 10. számú melléklete

k) Szombathelyi Mesevár Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 11. számú melléklete

l) Szombathelyi Mocorgó Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 12. számú melléklete

m) Szombathelyi Napsugár Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 13. számú melléklete

n) Szombathelyi Pipitér Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 14. számú melléklete

o) Szombathelyi Szivárvány Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 15. számú melléklete

p) Szombathelyi Szűrcsapó Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 16. számú melléklete

q) Szombathelyi Vadvirág Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 17. számú melléklete

r) Szombathelyi Weöres Sándor Óvoda 2022/2023. nevelési évben végzett munkájáról és a gyermekvédelmi felelős tevékenységéről készült beszámolót az előterjesztés 18. számú melléklete

szerinti tartalommal pedagógiai szakmai szempontból szabályszerűnek és eredményesnek értékeli, és jóváhagyja.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

(a végrehajtás előkészítéséért: Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal